## Výzva Medzinárodného mierového výboru a predstaviteľov združenia Neformálne ekonomické fórum Hospodársky klub predsedovi vlády SR Robertovi Fico

## Požiadajte pápeža Františka, aby zvolal konferenciu o mieri

## Dozrel čas vyzvať svetové osobnosti na zmysluplný a konštruktívny verejný dialóg o mieri. Iste plne chápete, že mier je trvale ohrozený. Svet by mal konečne vnímať, že na tejto Zemi žijú aj malé národy, ktoré nemajú o nič menšie právo a povinnosť starať sa o to, aby vládol mier a boli podmienky pre lepšie životné podmienky všetkých obyvateľov našej planéty.

## V súčasnosti nie je menej biedy, hladu, vojen a vôbec ľudského nešťastia ako pri vstupe do nového milénia. Priepastnosť sociálnych rozdielov v dôsledku hospodárskej a osobitne finančnej kolonializácie väčšiny štátov a ich obyvateľstva je bezodnou hlbočinou. Žiaľ, celý rad predstaviteľov veľmocí, mocností a hospodársky silných štátov je presvedčených o svojej výnimočnosti, ale už menej o povinnosti viesť tento svet k ľudskosti.

## Z takého poriadku a organizácie v našom svete zákonite vzniká pnutie vo vnútri štátov, ale aj vo vzťahoch medzi štátmi, alebo aj skupinami štátov. Uplynulo už sedemdesiat rokov od konca 2. svetovej vojny, a vojnové konflikty nielen vznikajú a pokračujú, ale aj pretrvávajú akoby im nebolo konca. Skutoční Európania sú znepokojení faktom, že vojna je už aj na ich kontinente.

## Pred 83 rokmi Tomáš Baťa vyzýval verejnosť, aby pochopila, že mravná bieda je príčinou a hospodársky úpadok je následkom... Zdôrazňoval, že je treba prekonať krízu dôvery, ale technickými a úverovými zásahmi to nie je možné. „Dôvera je vec osobná a dôveru možno obnoviť len osobným príkladom“.

**Náš súčasník pápež František tejto jari viackrát upozornil verejnosť, že globálny ekonomický systém stojaci na uctievaní peňazí, na vojnách, nerovnostiach a nezamestnanosti mládeže nemôže přežit ! Povedal dosť nahlas viac ako nepríjemný názor rovnajúci sa pravde : „My udržujeme po celé generácie systém, ktorý nie je dobrý.“**

**Lídri súčasného sveta v čase tohoto výroku akoby sa stali nepočujúcimi a bez vyjavenia vôle prejsť od slov k činom. Po vyše tridsiatich rokoch od KEBSu je potrebné opäť sadnúť za okrúhly stôl, ale stále sa nič nedeje. Bol to však pápež František, ktorý kritizoval trvalé zadĺžovanie sa jednotlivých štátov a modlu zvanú „nekonečný rast“, hoci aj za každú cenu, a predovšetkým vzývanú obchodom so smrťou.**

**Je taká autorita vo svete, ktorá má morálne právo pozvať na mierový dialóg a vôbec o bezpečnosti predstaviteľov veľmocí, mocností a zoskupení štátov vo svetovom i regionálnom meradle ? Pápež František je takou osobnosťou a podľa všetkého jedinou schopnou otvorenej a verejnej komunikácie o tom, čo je ľudskou prioritou.**

**Nemennosť poriadku a chodu sveta nie je vopred daná. Pokiaľ má ľudstvo prežiť, tak je najvyšší čas na dialóg, ako zabezpečiť pre každého rovnaké práva na mierový život. Je nutné odtajniť myslenie a jednanie súčasných lídrov a vyžadovať od nich činy*,* ktorých výsledkom bude trvalý mier.**

**Za roky, čo žijeme v tomto svete sme sa presvedčili, že pre mocných sú takmer vždy nadovšetko ich štátne, národné a tiež vlastné záujmy. Je vôbec možné, aby sme nadovšetko postavili civilizačné potreby a človečenstvo ako také ? Majme na pamäti múdrosť grónských eskimákov, že „nič nie je nemožné“.**

**Sme presvedčení o platnosti tejto múdrosti z dávných vekov a preto sa obraciame na vás, aby ste sa pokúsili vyvolať mierovú dynamiku oslovením pápeža Františka.**

**V Bratislave, 5. júna 2015**

**Medzinárodný mierový výbor**

**združenia Neformálne ekonomické fórum Hospodársky klub**

**Hovorcovia : Peter Čatloš a Peter Kasalovský**

**S obsahom vyslovili súhlas títo dostupní členovia MMV :**

**Zoltán Černák, Mikuláš Miľko, Imrich Béreš, Rudolf Y. Mosny**

**prof. Jan Keller, prof. Jozef Masarik, prof. Vojtech Tkáč a prof. Peter Krištufek**

**Za výbor združenia :**

**Ján Gabriel, predseda, Vladimír Pavelka, člen, Heidy Schwarczová, členka**

**Členovia združenia :**

**Prof. Miroslav Svitek, Tomáš Šálek**